Maria Nieves og Juan Carlos Copes.
**Juan Carlos Copes** (født 31. mai 1931 i Buenos Aires i Argentina, død 16. januar 2021 i Florida nær Buenos Aires) var en argentinsk tangodanser og koreograf. Han var den første med å utvikle koreografert tango og danseshow, og bidro til å gjenopplive tangoen som dans på internasjonalt nivå etter 1970.

Liv og virke
------------

Juan Carlos Copes vokste opp i Buenos Aires. Som 17-åring valgte han seg den 14-årige María Nieves Rego (kunstnerisk kalt *Maria Nieves*) som dansepartner; de to ble etterhvert også kjærester. Hun beskrev ham som en i utgangspunktet dårlig danser, som imidlertid raskt ble dyktigere.

Hans første profesjonelle opptreden var med Francisco Canaros orkester i 1955, og i 1958 debuterte han i Europa og i USA med Maria Nieves som partner. De giftet seg i Las Vegas, men ekteskapet skulle ikke vare. De fortsatte å danse sammen, og Maria Nieves mente at hatet mellom dem forbedret deres kunst.

I 1960 var Copes sentral for tilblivelsen av de moderne tangoshow i Buenos Aires. Copes og Nieves opptrådte i en forestilling i 1962 på Alvin Theatre på Broadway og i en rekke episoder av The Ed Sullivan Show fra 1962 til 1964.

Copes koreograferte og opptrådte i musikalen *Tango Argentino* i Paris i 1983, som bidro til den verdensvide gjenopplivelse av tangoen. Han var dessuten for eksempel hovedkoreograf for Ástor Piazzollas *María de Buenos Aires* (1968), i Spanish National Dance Companys serie om dansens ikoner (1993), og hadde en ledende rolle i Manuel González Gils *Entre Borges y Piazzolla* (*Between Borges and Piazzolla*, 1997).

Blant Copes' filminnsatser er Raúl de la Torres musikal *Funes, un gran amor* (1993), og en rolle som sjefskoreograf i filmen *Tango, la película* (*Tango, the Movie*, 1998) av Carlos Saura.

Han fikk datteren Johana med sin andre hustru, og begynte å danse med henne i 1994.

Copes mottok en rekke kunstnerpriser. Blant hans elever var Robert Duvall og Liza Minnelli.

Hans ofte problematiske relasjon med Maria Nieves, hans dansepartner i over 40 år, er skildret i dokumentarfilmen *Un tango más* (2015) av German Kral.

Copes døde av covid-19 den 16. januar 2021.

Referanser
----------

1. ↑   filmportal.de, Filmportal-ID 8f107073d60e476abe94039f212429d8, besøkt 9. oktober 2017[Hentet fra Wikidata]
2. ↑   todotango.com, Todotango.com person ID 865, besøkt 9. oktober 2017[Hentet fra Wikidata]
3. ↑   Internet Broadway Database, Internet Broadway Database person-id 1108, besøkt 9. oktober 2017[Hentet fra Wikidata]
4. ↑   www.pagina12.com.ar, besøkt 27. juli 2023[Hentet fra Wikidata]
5. ↑  Totango Arkivert 28. april 2010 hos Wayback Machine. Arkivert 2010-04-28 hos Wayback Machine
6. 1 2 3  *Un tango más* (2015), documentary film by German Kral
7. 1 2  «Juan Carlos Copes». To Tango. Arkivert fra originalen 28. april 2010.  «Arkivert kopi». Arkivert fra originalen 28. april 2010. Besøkt 16. januar 2021.
8. 1 2 3  «Juan Carlos Copes». Arkivert fra originalen 2. oktober 2017. Besøkt 16. januar 2021.
9. ↑  Diario 26. «Murió por coronavirus el reconocido bailarín de tango Juan Carlos Copes». *Diario26*. Besøkt 16. januar 2021.

Eksterne lenker
---------------

* (en) Juan Carlos Copes – kategori av bilder, video eller lyd på Commons Rediger på Wikidata
* (en) Juan Carlos Copes på Internet Movie Database Rediger på Wikidata

* (sv) Juan Carlos Copes i Svensk Filmdatabas Rediger på Wikidata

* (da) Juan Carlos Copes på Scope Rediger på Wikidata

* (fr) Juan Carlos Copes på Allociné Rediger på Wikidata

* (en) Juan Carlos Copes på AllMovie Rediger på Wikidata

* (en) Juan Carlos Copes hos The Movie Database Rediger på Wikidata

* (en) Juan Carlos Copes hos Internet Broadway Database Rediger på Wikidata
* (en) Juan Carlos Copes på Discogs Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** Discogs
 |